open-index/open-wikipedia-markdown huggingface dataset:
Afu av Pemdje

**Afu av Pemdje** var en kristen eremittmunk som levde i Egypt omkring år 400. Fra å ha vært eremitt ble han senere biskop i *Pemdje* (*[[Oxyrhynchos]]*) i Mellom-Egypt.

Historien om Afu er kjent fra skriftet ***Den velsignede Afu av Pemdjes liv*** (eller *Apa Afus liv*), som opprinnelig ble forfattet på 400- eller 500-tallet, og som er kjent fra en kodeks fra 600-tallet, hvor det står sammen med tekstene *Johannes døperens martyrium*, Psvedo-Proklus' *Om Johannes døperen* og *Herais martyrium*. Manuskriptet ble funnet i Thinis i Øvre Egypt, og finnes i dag i Museo Egizio i Torino; det ble publisert av Francesco Rossi i 1885. Teksten ble trolig lest i kirkene på Afus minnedag, den 21. i måneden thoout. 

Skriftet er en viktig kilde til kunnskap om den teologiske striden i 399 da erkebiskopen av Alexandria Theophilus i et påskebrev til menighetene angrep det synet at Gud kunne ha en kropp og en menneskelig form. Theophilus møtte imidlertid motstand for sitt syn, og foretok en helomvending: mens han tidligere hadde ment at Gud ikke kunne ha kroppslig form, gikk han nå til angrep på sine tidligere meningsfeller. Andre kilder hevder at Theophilus ble oppsøkt av rasende munker, og at det oppsto lynsjestemning, men i Afus biografi fremstilles det som om Afu alene overtaler Theophilus i en fredelig dialog med teologiske argumenter.

Teksten om ham er oversatt til norsk i antologien *[[Koptiske skrifter]]*, 2012.

## Referanser
Liste over ordførere i Vatne

* Hovedartikkelen for denne listen er Vatne kommune

**Liste over [[Ordfører (Norge)|ordfører]]e i [[Vatne kommune]]** etter innføringen av formannskapsloven i 1837.
Daniel Bertoni

**Ricardo Daniel Bertoni** (født 4. mars 1955 i Bahía Blanca) er en argentinsk tidligere fotballspiller som spilte høyre ving. Daniel Bertoni ble verdensmester med  i VM i 1978 og scoret det siste målet i finalen.

Bertoni begynte i andredivisjon i 1972, men året etter spilte han for Club Atlético Independiente i den øverste divisjonen, der han var med på å vinne Interkontinentalcupen, serien og cupen for laget. I 1978 dro Bertoni til Sevilla. Etter to år i Spania dro han til Italia og spilte for Fiorentina og Napoli. Han avsluttet karrieren i 1986-1987-sesongen for Udinese.

## Referanser


## Kilder
* Daniel Bertoni - Altomfotball.no

## Eksterne lenker
*
Dioskoros I av Alexandria

**Dioskoros av Alexandria** (latinisert *Dioscurus*; død 4. september 454) var patriark av Alexandria fra 444 til han ble avsatt av konsilet i Khalkedon i 451. Før han ble patriark virket han som rektor ved skolen i Alexandria og som sekretær for sin forgjenger som patriark: Kyrill av Alexandria. Han døde i eksil i Paflagonia.

I Dioskoros' tid pågikk diskusjonene mellom nestorianerne og monofysittismen. Et av hans brev er oversatt til norsk i antologien *[[Koptiske skrifter]]* (2012), hvor han henvender seg til abbeden Shenoute og ber om bistand til å bekjempe vranglærere.

## Referanser
Hoppuken 1953

**Hoppuken 1953** var den første utgaven av Den tysk-østerrikske hoppuken. Den ble holdt i Garmisch-Partenkirchen 1. januar, i Oberstdorf 4. januar, i Innsbruck 6. januar og  11. januar ble hoppingen avsluttet i Bischofshofen.

## Garmisch-Partenkirchen
* **Dato**: 1. januar 1953
* **Land**: 
* **Bakke**: Große Olympiaschanze

## Oberstdorf

* **Dato**: 4. januar 1953
* **Land**: 
* **Bakke**: Schattenbergschanze

## Innsbruck

* **Dato**: 6. januar 1953
* **Land**: 
* **Bakke**: Bergiselschanze

## Bischofshofen

* **Dato**: 11. januar 1953
* **Land**: 
* **Bakke**: Paul-Ausserleitner-Schanze

## Sluttstilling
Ni  hoppere sluttførte alle fire hopp.

## Kilder
* Resultat på FIS (engelsk)
* Resultater hos FIS
Remanens

**Remanens** eller **remanent magnetisering** er magnetiseringen som blir igjen i et ferromagnetisk materiale (slik som jern) etter at et magnetfelt er fjernet. Det er også målet på denne magnetiseringen. Når en magnet er «magnetisert» er det altså fordi den har remanens. Magnetiske materialers remanens brukes for eksempel i det magnetiske minnet i magnetiske lagringsmedier som disketter og harddisker. Remanens brukes også som en informasjonskilde for å finne ut hvordan jordens magnetfelt har endret seg med tiden. Dette forskningsfeltet kalles paleomagnetisme.
Gladys Petch

**Evelyn Mary Salesbury “Gladys” Petch Shugrue** (1886–1966) var en britisk radiojournalist. Hun er kjent for sin innsats for norsk informasjonstjeneste i USA under andre verdenskrig.

## Radio
Petch virket i Norge. Da Kringkastingsselskapet i 1925 startet kurs i fremmedspråk over radio, fikk Petch oppgaven med å lære bort engelsk til lytterne. Hun holdt også radioforedrag om britiske emner. Fra 1926 arbeidet Petch også for norsk reiseliv og holdt foredrag om Norge i utlandet, først i Europa, så fra 1929 i USA. I USA var hun tilknyttet Norwegian Travel Information Office. Petch medvirket i radio og i 1931 også i fjernsyn i USA.

## For Norges sak i USA
Under andre verdenskrig virket Petch for Norges sak i USA, der hun var tilknyttet Norwegian Information Office, den norske ambassadens informasjonskontor i New York. Petch ledet arbeidet med å legge om informasjonsarbeidet for å tjene Norges sak under krigen. Hun satte i gang programmet *Spirit of the Vikings* og fikk ved hjelp av distribusjon via plateinnspillinger programmet sendt på 350 radiostasjoner, de fleste i USA, men også 30 i Canada og fire i Australia og New Zealand. I tillegg til å lage radioprogrammer om Norge, var Petch også nyhetsoppleser i programmet *News of Norway*. Nyhetsbulletinene og radioprogrammene var en del av opplegget til Board of War Communications.

I USA bisto hun også venninnen Sigrid Undset.

Etter krigen fortsatte hun i radio, og bidro på midten av 1950-tallet fortsatt til programmet *Spirit of the Vikings*.

## Utmerkelser
Petch ble i 1948 tildelt Haakon VIIs Frihetskors «som belønning for sine store fortjenester av Norges sak i krigstiden.» Hun mottok også St. Olavs Orden.

## Referanser


## Eksterne lenker
* WNYC WWII broadcasts at the National Library of Norway (Informasjonsside med lydfiler, 2011)
Liste over ordførere i Skodje

**Liste over [[Ordfører (Norge)|ordfører]]e i [[Skodje kommune]]** etter innføringen av formannskapsloven i 1837.
Nikos Anastasiades

**Nikos Anastasiades** (gresk: Νίκος Αναστασιάδης, født 27. september 1946 i Pera Pedi i distriktet Limassol i Britisk Kypros) er en kypriotisk politiker for det konservative partiet Demokratisk samling (DISY). Han var president i Kypros fra 28. februar 2013 til 28. februar 2023. Presidenten på Kypros er også sjef for regjeringen.

Anastasiades er advokat av yrke. Han studerte rettsvitenskap ved Universitetet i Aten og fordypet seg senere i sjørett ved University College London. Anastasiades var med å grunnlegge partiet DISY i 1976, ble første gang innvalgt i parlamentet for dette partiet i 1981 og har vært partileder siden 1997.

I 2013 ble Anastasiades valgt til Kypros' president. Han vant andre valgrunde med 57,5 % av stemmene over kommunisten Stavros Malas. Anastasiades ble i 2018 gjenvalgt som president, med 56 % av stemmene i andre valgomgang. Kommunisten Stavros Malas fikk 44 %. Valgdeltakelsen var 73 %.

Ved presidentvalget i 2023 støttet han kandidaten Nikos Christodoulidis som vant med 51,92% over motkandidaten Andreas Mavroyiannis i andre valgomgang.

## Referanser


## Eksterne lenker
*
Ski-VM 2013 – Kombinert normalbakke/4 × 5 km stafett

**Kombinert normalbakke/4 × 5 km stafett** under Ski-VM 2013 ble avholdt 24. februar 2013.

## Resultater
Hopprennet startet kl. 10:00. Langrennet startet kl. 15:00.

Rekkefølgen internt på hvert lag er fra hopprennet, og kan avvike noe fra rekkefølgen de gikk i langrennet etterpå.

## Referanser
Sunnhordland Kommunistblad

***Sunnhordland Kommunistblad*** var en norsk avis som kom ut på Stord i årene 1927 - 1928. Den ble utgitt av Norges Kommunistiske Parti.

Første nummer av avisen forelå 6. januar 1927, redigert av «en komite». Fra nummer 24 sto Henry Aas som redaktør.

Avisen kom ukentlig. Den fikk imidlertid et kort liv og gikk inn allerede 5. juli 1928.  

Etter krigen utga NKP en kort periode ny avis på Stord, denne gangen under navnet *[[Sunnhordland Arbeiderblad]]*. 

## Referanser
Ole Gustav Barman

**Ole Gustav Barman** (1853–1938) var en norsk prest og politiker (Venstre).

## Bakgrunn
Barmans foreldre var presten Ole Barman (1816–1914) og Grethe Elisabeth Mørk (1836–1889). Han vokste opp i Sunnylven og Haram der faren var sogneprest. Han var gift med Karoline Mathilde Lind (1868-1893) fra Andenes og deretter med Ellen Aagot Bærøe fra Oslo. Ole Gregor Liljedahl Barman var hans nevø. 

Ole Gustav Barman tok telegrafeksamen i 1874 og var tilsatt i telegrafverket til 1885. Han studerte samtidig og ble cand. theol. i 1887. Han var en periode til sjøs før han ble prest.

## Virke
Han var blant annet sjømannsprest i Pensacola og Quebec (som ble drevet under ett, presten vekslet mellom de to stasjonene etter årstidene) 1888-1894, i Pernambuco, og i London fra 1894 til 1904. Han var sogneprest i Skjervøy 1904–10, prost i Tromsø prosti 1906–09, sogneprest i Ålesund 1909–11, prost i Nordre Sunnmøre 1911–16 og sogneprest i Skjeberg 1916–28. Det ble samlet inn penger i kirken i Haram da Barman skulle reise ut som sjømannsprest. 

Barman representerte Ålesund og Molde bykrets på Stortinget 1916–18, og møtte fra 1914 som suppleant for sosialminister Kristian Friis Petersen. I varaperioden møtte han i justiskomite nr.1, mens han i 1916–18 var medlem av Lagtinget, kirkekomiteen og valgkomiteen.

I 1903–04 reiste han på oppdrag fra Sjømannsmisjonen til mange europeiske havner for å studere norske sjøfolks vilkår på fremmede lands skip. En rapport om dette ble trykt i Sjøfartskontorets årbok for 1906. Barman var med i en departemental komite som utarbeidet framlegg til lov om sjømenn.

Han var medlem av Ålesund bystyre fra 1914 til 1916. Han var ridder av St. Olavs Orden fra 1904.

## Referanser


## Eksterne lenker
*
Håvid

**Håvid** er et nyere norsk mannsnavn dannet som en sammensetning av navneleddene *ha*, som kan bety «kamp», «høy» eller «hest», og *vid*, «mann».

## Utbredelse

|}

## Kjente personer med navnet
Personene i listen er ordnet kronologisk etter fødselsår.
* Håvid Arnar Engmark (f. 1969), norsk musikkprodusent

## Referanser


## Eksterne lenker
Peter Munch

**Peter Munch** er navnet til flere personer:

* Peter Andreas Munch (1810–1863), norsk historiker
* Peter A. Munch (1908–1984), norsk/amerikansk sosiolog
Leonel Power

**Leonel Power** (1370/1385–1445) var en engelsk komponist fra overgangen mellom middelalder og renessanse.

Power og John Dunstaple var de ledende engelske musikerne tidlig på 1400-tallet.

## Liv og virke
Lite er kjent om Powers liv. Stilkritiske analyser av musikken hans og sannsynlig alder ved tilsettingsdatoer, peker mot at han ble født en gang i perioden 1370 til 1385.

Bare 40 verk som definitivt kan tilskrives Power er bevart, men innflytelsen hans er sammenlignbar med Dunstaples. Power er den best representerte komponisten i *[[Old Hall Manuscript]]*, en av de få uskadde kildene til engelsk musikk fra tidlig 1400-tall – de fleste engelske manuskriptene ble ødelagt i oppløsningen av Englands klostre under Henrik VIIIs styre i årene 1536–1540.

Power var en av de første som satte ut ordinarium-messer i tematisk enhetlige satser beregnet på sammenhengende framføring. 

## Verk
### Messer, messefragmenter og enkeltsatser
* *Kyrie, Gloria, Credo, Sanctus, Agnus*, for 3vv (over *Rex seculorum*; av Dunstaple?)
* *Kyrie, Gloria, Credo, Sanctus, Agnus*, for 3vv (*Sine nomine*; av Dunstaple eller Benet?)
* *Gloria, Credo, Sanctus, Agnus*, for 3vv (over *Alma redemptoris mater*)
* *Gloria, Credo*, for 4&ndash;5vv
* *Gloria, Credo*, for 3vv (over lauds antiphons for St. Thomas of Canterbury)
* *Sanctus, Agnus*, for 3vv (over *Sarum Sanctus II*, *Agnus VII*)
* *Sanctus, Agnus*, for 4vv (over *Sarum Sanctus III*, *Agnus XII*)
* 2 kyrier, 6 glorias, 3 credos, 5 sanctus, og 3 agnus; fragmentariske og/eller spuriøse

### andre verk
* *Alma redemptoris mater*, 2 versjoner for 3vv (av Dunstaple?)
* *Anima mea liquefacta est* (*Christus resurgens*), for 2/3vv
* *Anima mea liquefacta est*, for 3vv
* *Ave regina celorum, ave*, for 3vv
* *Ave regina celorum, ave*, for 4vv
* *Beata progenies*, for 3vv
* *Beata viscera*, for 3vv
* *Gloriose virginis*, for 4vv
* *Ibo michi ad montem*, for 3vv
* *Mater ora filium*, for 3vv
* *Quam pulchra es*, for 3vv
* *Regina celi*, for 3vv
* *Salve mater Salvatoris*, for 3vv (av Dunstaple?)
* *Salve regina*, for 3vv (parafrase over cantus planus *Alma redemptoris*)
* *Salve regina*, for 3vv
* *Salve sancta parens* (*Virgo prudentissima*), for 3vv

## Referanser


## Litteratur
* Margaret Bent: «Leonel Power», Grove Music Online, red. L. Macy
* Gustave Reese, *Music in the Renaissance*.  New York, W.W. Norton & Co., 1954.  ISBN 0-393-09530-4

## Eksterne lenker
* Ufullstendig diskografi, hoasm.org
*
C-byrån

**C-byrån** var en hemmelig etterretningsorganisasjon innen det svenske forsvaret under andre verdenskrig. C-byrån var i virksomhet fra 1939 til 1946, men ble benevnt *G-byrån* (Gränsbyrån) frem til 1942 på grunn av dets arbeide ved og over Sveriges grenser. Organisasjonen begynte deretter å bli kalt C-byrån etter forbokstaven i sjefen Carl Peterséns fornamn.

## Bakgrunn
C-byrån ble etablert i 1939, ett par måneder etter krigsutbruddet, etter en felles aksjon av daværende ÖB (Sveriges militære øverstkommanderende) general Olof Thörnell og generalstabssjefen Carlos Adlercreutz. Carl Petersén og hans nestkommanderende, Helmuth Ternberg, delte opp ansvaret for informasjonsinnhentingen landvis mellom seg: Petersén søkte opplysninger om de allierte, mens Ternberg tok seg av Finland, Tyskland, Ungarn og Sveits. Ternbergs fremste informasjonskilde, ifølge han selv, var sjefen for den tyske etterretningsorganisasjonen Abwehr, Wilhelm Canaris.

C-byrån var den organisasjon som på svensk side høsten 1944 hadde ansvaret for Operasjon Stella Polaris, da nærmere 800 personer samt mengder med finsk signaletterretningsmateriale fra krigen med Sovjetunionen, i hemmelighet ble fraktet fra Finland til Sverige. I mai 1945 var C-byrån i samarbeid med amerikanske Office of Strategic Services (OSS) og med godkjennelse og støtte fra norske myndigheter ansvarlig for overføring av tyske etterretningseksperter fra Wehrmachts hovedkvarter på Lillehammer, det såkalte Lillehammer-kuppet.

C-byråns utveksling av informasjon med den tyske organisasjonen Abwehr ble etter andre verdenskrigs slutt ansett å være en belastning for det svenske forsvaret, så i 1946 ble Petersén avskjediget og religionshistorikeren Thede Palm, som hadde arbeidet på C-byrån siden 1943, fikk overta sjefsstillingen. Samtidig ble organisasjonens navn endret til T-kontoret (igjen tatt fra sjefens fornavn), så forsvaret offisielt kunne si at den miskrediterte C-byrån ikke lengre fantes.

## Se også

* Kai Holst

## Referanser


## Litteratur
*Svensson, Rune *Sveriges hemliga vapen?: C-byråns verksamhet under andra världskriget : en analys av mål, medel, organisation och verksamhet i stort*. Stockholm: Försvarshögskolan. (1998) Libris 10234901

## Eksterne lenker
* «C-byråns verksamhet i Norge 1939-1945», fra *Prosjekt 1905*
Karl André Reichelt

**Karl André Reichelt** (født  i Oslo) er en norsk judoutøver.

## Referanser


## Eksterne lenker
* Karl André Reichelt på Judo.no
Ole Gregor Liljedahl Barman

**Ole Gregor Liljedahl Barman** (født 20. august 1897 i Ålesund, død oktober 1983) var en norsk jurist, teatersjef og forfatter. 

Barman var dommerfullmektig i Kragerø 1923-1924 og i Drammen 1924-1925, lensmann i Bærum 1939-1967 (før det var han lensmann i Hurum og i Røyken), og hadde permisjon fra 1951-1953 for å være sjef ved Det Norske Teatret. Han hadde mange verv blant annet som formann i Norges lensmannslag 1938-1955, medlem av Det norske teaters styre 1947-1951, medlem av Forfatterforeningens styre 1934-1946, medlem av representantskapet i Norges Brannkasse, formann i Norsk bokmannslag 1948-1963 og medlem av Kunstnerforeningens styre fra 1956.

Han var sønn av presten Gregorius Elisæus Barman og sønnesøn av presten Ole Barman, og nevø av Ole Gustav Barman.

Han var æresmedlem av lensmannslaget. I 1957 ble han utnevnt til ridder av 1. klasse av St. Olavsorden.

## Verk
* *Fast i fjellet* (roman) 1930 
* *Ein mann gjekk heim* (roman) 1933, dramatisert og oppført på Det Norske Teatret 1936 
* *Han Kristafor-Knut og andre karar* (noveller) 1927 
* *Sjørop* (noveller) 1928
* *Gjenta som elska fanden* oppført 1953
* *Draumen* (noveller) 1968

## Referanser


## Eksterne lenker
* 
*
Kreiner

**Kreiner** kan vise til
* Alois Kreiner, en østerriksk rettskaffen blant nasjonene 
* David Kreiner (f. 1981), en østerriksk kombinertløper
* Josef Kreiner (f. 1940), en østerriksk japanolog
* Kathy Kreiner(-Phillips) (f. 1957), en kanadisk alpinist
* Laurie Kreiner (f. 1954), en kanadisk alpinist 
* Marion Kreiner (f. 1981, Graz), en østerriksk snøbrett kjører
* Stefan Kreiner (f. 1973),  en østerriksk kombinertløper
* Tamás Kreiner

## Referanser

* Kreiner (verwandt.at), (verwandt.de) , (dynastree.com)
* Krainer (verwandt.at), (verwandt.de) , (dynastree.com)
Afrosentrisme

**Afrosentrisme** er en kulturell ideologi, et verdenssyn som i hovedsak er begrenset til USA og er dedikert til historien til afroamerikanere eller svarte amerikanere. Det er en reaksjon på den globale (eurosentriske og orientalske) rasistiske holdningen overfor afrikanske folk og deres historiske bidrag. Afrosentrisk historiesyn ønsker revidere historien med et bredt fokus på afrikansk kultur og ideologi. Afrosentrisme handler hovedsakelig om selvbestemmelse og er fellesafrikansk ideologi innenfor kultur, filosofi og historie.

Afrosentrisme kan bli sett på som et afroamerikansk inspirert ideologi som har manifestert seg i et eurosentrert dominert samfunn, eksempelvis ved konseptet om ærerike europeisk arv i motsetningen til særskilt afrikansk arv. Afrosentrisme benekter ofte eller minimaliserer europeisk kulturinnflytelse mens det framhever og betoner historiske afrikanske sivilisasjoner som uavhengig maktet å oppnå et betydelig nivå av kulturell og teknologisk utvikling. Generelt er afrosentrismen vanligvis manifestert i et fokus på afroamerikansk kultur og Afrikas historie. Det involverer en versjon av afrikansk diaspora med afrosentrert syn på historien og kulturen for å framstille prestasjonene og utviklingen til afrikanere i et positivt lys ved at det tidligere har blitt marginalisert av andre etniske og kulturelle grupper, vanligvis arabere og hvite.

Forkjempere for en afrosentrisk ideologi støtter holdningen om at bidrag fra ulike afrikanske folk har blitt nedvurdert eller diskreditert som en del av arven etter kolonialisme og slaveri som har «skrevet afrikanere ut av historien». Kritikere av afrosentrisk ideologi har tidvis anklaget det for å bidra til pseudohistorie, for å være reaksjonære omvendt rasisme og å bedrive ideologisk terapi.

Hva som i dag er bredt kalt for afrosentrisme har utviklet seg fra verkene til afroamerikanske intellektuelle i USA på slutten av 1800- og tidlig på 1900-tallet, men har blomstret i sin moderne utgave grunnet aktivismen til afroamerikanske intellektuelle knyttet til den amerikanske borgerrettsbevegelsen som var særlig framtredende fram til slutten av 1960-tallet, og siden i utviklingen til afroamerikanske forskningsprogrammer ved amerikanske universiteter. I smalere forstand nådde afrosentrisme, som en særskilt akademisk ideologi, sin topp på 1980- og 1990-tallet. I dag er den hovedsakelig knyttet til dens fremste talsmann, Molefi Asante, en afroamerikansk filosof og ideolog med et omfattende forfatterskap bak seg.

## Referanser


## Se også
* Orientalisme
* Eurosentrisme
Nikolai Naglestad

**Nicolai Naglestad** (født 1998) er en norsk barneskuespiller fra Lindesnes.

Han har spilt rollen som Fredrik i filmen *[[Yohan – Barnevandrer]]*. I 2010 hadde han rollen som Pinky i NRK-serien *[[Kaptein Sabeltann – Kongen på havet]]*.

## Filmografi
* *Yohan – Barnevandrer* (2010)

## TV-serier
* *Kaptein Sabeltann – Kongen på havet* (2010)

## Eksterne lenker
*
Tiggersoleie

**Tiggersoleie** (*Ranunculus sceleratus*) er en art som man oftest treffer på i næringsrike sumper, myrer eller vannsyk dyrkingsjord. Den er en av de giftigste norske artene i soleieslekta. Og dens navn kommer av at tiggere gnidde planten i ansiktet, for å få sår og blemmer. Dette var noe som antageligvis ga dem større inntekter.

## Utseende og kjennetegn

Tiggersoleie er en ettårig plante, som er fem til femti cm høy. Stilken er greinete, gulgrønn og litt hårete øverst. Blomstene er knapt en cm bred, mens blomsterskaftene er snaue og riflete. Begerbladene er gulgrønne og bøyd nedover. Mens honningbladene er blekgule, og ca. like lange som blomsterbladene. Den har mange smånøtter (ca. en mm lamge), og dem har så å si ikke nebb. Og den har et diploid kromosomtall på 32, men også 16 er kanskje observert.

## Habitat

Tiggersoleie vokser ofte i næringsrike vann, sumper, myrer, vannsyk jord og steder som nylig har vært oversvømt. 

## Etymologi

*Ranunculus* kommer av «sen-latin» og betyr liten frosk. Der *rana* betyr frosk, og det er bøyd i diminutiv. Plinius (ca. år 70 e.Kr.) brukte navnet på en soleie. Opprinnelsen kommer antageligvis fra mange arter i soleieslekta trives i vann eller vannkant.
Og *sceleratus* betyr farlig eller giftig
.

## Referanser




## Litteratur

* Lid, Johannes og Lid, Dagny Tande: *Norsk flora.* 7. utg. Redigert av Elven Reidar. Samlaget, 2005. ISBN 978-82-05-32563-0 (Side 293 og 299)
* Stenberg, Lennart og Mossberg, Bo: *Gyldendals store nordiske flora*. Gyldendal 2007. ISBN 82-521-6029-8 (Side 186)
* Grey-Wilson, Christopher, Blamey, Marjorie: ''Teknologisk forlags store illustrerte flora for Norge og Nord-Europa" Oversatt og tilpasset til norsk av Faarlund, Torbjørn, Sundig, Per. Teknologisk forlag 1992. ISBN 82-512-0355-4 (Side 118-119)

## Eksterne lenker
* 

* Artskart
Ski-VM 1985 – 20 kilometer kvinner

**Kvinnenes 20 kilometer** under Ski-VM 1985 ble holdt den 26. januar 1985 i Seefeld in Tirol, Østerrike. Til tross for at FIS' offisielle resultatliste angir rennet som avviklet i klassisk teknikk, var teknikk ikke regulert av FIS under Ski-VM 1985. Følgelig benyttet utøverne seg av en tidlig form for skøyteteknikk.

Grete Ingeborg Nykkelmo vant øvelsen foran Brit Pettersen (nummer to) og Anette Bøe (nummer tre) alle fra Norge. Berit Aunli fullførte kvartetten med å bli nummer fire. Regjerende verdensmester, Raisa Smetanina, ble nummer syv, og regjerende olympisk mester, Marja-Liisa Kirvesniemi, ble nummer 12.

## Resultater

## Referanser




## Litteratur
*
Bob McDonnell

**Robert Francis «Bob» McDonnell** (født 15. juni 1954 i Philadelphia i Pennsylvania) er en amerikansk politiker for Det republikanske parti som har vært den 71. Virginias guvernør fra 16. januar 2010 til 11. januar 2014.

Han var oberstløytnant i United States Army.

McDonnell tjenestegjorde i Virginia House of Delegates fra 1993 til 2006 og var generaladvokat av Virginia fra 2006 til 2009. Han var styreleder i Republican Governors Association fra 2011 til 2012.

I januar 2014 ble McDonnell satt under føderal tiltale for korrupsjon, og han ble dømt til fire års fengsel, hvorav to ble gjort betinget. Dommen ble senere omstøtt av USAs høyesterett og sendt til fornyet behandling. Justisdepartmentet valgte imidlertid å ikke forfølge saken videre.

## Referanser
Temnorhynchus

* Se systematisk inndeling

***Temnorhynchus*** er en slekt av biller som hører til gruppen hornbiller i familien skarabider (Scarabaeidae).

## Utseende
Middelsstore (gjerne 15-20 millimeter), avlange, svarte biller. Hannen har et kort horn i pannen. Oversiden er ganske kraftig punktert og lite blank.

## Levevis
Larvene lever i jorda, der de spiser røtter på ulike slags gress, de kan kanskje også gjøre skade på jordbruksvekster, blant annet søtpoteter. De voksne er trege insekter som sjelden kommer til lys.

## Utbredelse
Slekten er hovedsakelig utbredt i Afrika, men to arter forekommer i det sørligste Europa. Dessuten har én art etablert seg i det østlige Australia, der den lever mest i hager.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien hornbiller, Dynastinae MacLeay, 1819
****** Stammen Pentodontini 
******* Slekten *Temnorhynchus* Hope, 1837
******** *[[Temnorhynchus acutemarginatus]]* Dechambre, 1976
******** *[[Temnorhynchus baal]]* Reiche & Saulcy, 1856 - Midtøsten, også i Hellas
******** *[[Temnorhynchus burgeoni]]* Paulian, 1946
******** *[[Temnorhynchus clypeatus]]* Klug, 1855
******** *[[Temnorhynchus coquereli]]* Fairmaire, 1868
******** *[[Temnorhynchus coronatus]]* (Fabricius, 1781) - vidt utbredt i Afrika, også på Kypros
******** *[[Temnorhynchus cribratus]]* Bates, 1884
******** *[[Temnorhynchus descarpentriesi]]* Paulian, 1946
******** *[[Temnorhynchus elongatus]]* Arrow, 1937
******** *[[Temnorhynchus flavipennis]]* Arrow, 1937
******** *[[Temnorhynchus grandicornis]]* Fairmaire, 1899
******** *[[Temnorhynchus luna]]* Fairmaire, 1868
******** *[[Temnorhynchus minor]]* Paulian, 1954
******** *[[Temnorhynchus overlaeti]]* Burgeon, 1947
******** *[[Temnorhynchus perrieri]]* Fairmaire, 1899
******** *[[Temnorhynchus raffrayi]]* Fairmaire, 1887
******** *[[Temnorhynchus repandus]]* Burmeister, 1847
******** *[[Temnorhynchus retusus]]* (Fabricius, 1781) - sørlige Afrika, innført til Australia
******** *[[Temnorhynchus rugatus]]* Kolbe, 1905
******** *[[Temnorhynchus scutiger]]* Kolbe, 1905
******** *[[Temnorhynchus sjoestedti]]* Kolbe, 1910
******** *[[Temnorhynchus stromsi]]* Duvivier, 1891
******** *[[Temnorhynchus tridentatus]]* Lansberge, 1886
******** *[[Temnorhynchus truncatus]]* (Klug, 1832)
******** *[[Temnorhynchus zairensis]]* Krell, 1995
******** *[[Temnorhynchus zambezianus]]* Krell, 1992

## Kilder
* Krell, F.-T- og Hongay, G. (1998) The African rhinoceros beetle *Temnorhynchus retusus* (Fabricius) established in eastern Australia (Coleoptera: Scarabaeidae: Dynastinae). Australian Journal of Entomology 37: 312-314 http://www.dmns.org/media/362198/56-austjent1998.pdf
* Visser, D. og Stals, R. (2012) *Temnorhynchus coronatus* (Fabricius) (Scarabaeidae: Dynastinae), potentially a pest of sweet potato in South Africa. African Entomology 20: 402-407.

## Eksterne lenker
* Bilder av ''Temnorhynchus baal''
* 
*
Friedrich von Martens

**Friedrich von Martens** (født 1778, død 5. januar 1857 i Paris) var en tysk jurist, offiser og diplomat. I 1814 var han en av de allierte diplomatene som ble sendt til Norge for å kreve at Christian Frederik og nordmennene skulle oppfylle bestemmelsene i Kieltraktaten om at Norges suverenitet skulle overføres til kongen av Sverige.

Friedrich von Martens var sønn av kjøpmann Carl Wilhelm von Martens (1751-1794) og nevø av juristen Georg Friedrich von Martens (1756-1821), grunnlegger av det berømte historisk-diplomatiske samleverket *Recueil des traités*.

Han tok sin juridiske utdannelse i Göttingen under veiledning av onkelen. Hans yngre bror Carl fortsatte onkelens verk, og ga blant annet ut verket *Guide diplomatique*.

Etter studiene trådte han i 1813 inn i hæren. Han ble som major utlånt til kronprins Karl Johan, og deltok i slaget ved Dennewitz. I 1814 deltok han i felttoget mot Frankrike under generalfeltmarskalk Gebhard Leberecht von Blücher. For sin militære innsats ble han tildelt jernkorset. 

Sommeren 1814 ble han sendt til Danmark og Norge som diplomatisk utsending for Preussen. Videre ble von Martens prøyssisk utsending til Firenze i 1828, og til Konstantinopel i 1832.

## Kilder
* Yngvar Nielsen *Aktstykker vedkommende Stormagternes Mission til Kjøbenhavn og Christiania i Aaret 1814. Anden Række : Østerrigske, preussiske og russiske Aktstykker*. Kristiania, 1897
* Tobias C. Bringmann *Handbuch der Diplomatie, 1815-1963: Auswärtige Missionschefs in Deutschland und Deutsche Missionschefs Im Ausland Von Metternich Bis Adenauer*. München, 2001
NM i ishockey 2013

**NM i ishockey 2013** var den 74. sesongen av norgesmesterskapet i ishockey for herrer. Stavanger var regjerende mester og forsvarte tittelen. De åtte beste fra GET-ligaen 2012-13 var kvalifisert for sluttspillet. Sluttspillet startet med første kvartfinalene 2. mars 2013. Dersom en kamp endte uavgjort ved full tid ville det, i motsetning til i seriespillet, bli spilt 20 minutters perioder med fem utespillere på isen for hvert lag, og det første laget som scorer mål vinner kampen. 

## [[GET-ligaen 2012/13|GET-ligaen 2012-13]]

## Sluttspillet

### Kvartfinaler
Kvartfinalene ble spilt best av 7 kamper. I kvartfinalen valgte lag 1 mellom lag 7/8. Deretter valgte lag 2 mellom gjenværende lag 7/8 og lag 6. Lag 3 valgte deretter mellom gjenværende lag 6/7/8 og lag 5. Høyest rangert lag hadde hjemmekamp i kamp 1, 3, 5 og 7, mens lavest rangerte lag hadde hjemmekamp i kamp 2, 4 og 6. 

#### Kvartfinale 1

#### Kvartfinale 2

#### Kvartfinale 3

#### Kvartfinale 4

### Semifinaler
I semifinalen valgte høyest rangerte lag mellom de to lavest rangerte lag etter plassering i grunnserien. Høyest rangerte lag hadde hjemmekamp i kamp 1, 3, 5 og 7, mens lavest rangerte lag hadde hjemmekamp i kamp 2, 4 og 6. Begge de to tapende semifinalistene ble tildelt bronsemedaljer i Norgesmesterskapet.

#### Semifinale 1

#### Semifinale 2

### Finale
I finalen hadde høyest rangerte lag etter plassering i grunnserien hjemmekamp i kamp 1, 3, 5 og 7, mens lavest rangerte lag hadde hjemmekamp i kamp 2, 4 og 6.

## Statistikk
### Poengligaen

#### Beste målvakter
*De fem beste målmaktene ut fra gjennomsnittlig mål mot.*

#### Publikum

## Se også
*NM i ishockey
*GET-ligaen 2012/13
Marcus Velleius Paterculus

**Marcus Velleius Paterculus** (født ca. 19 f.Kr., død ca. 31 e.Kr.) også kjent som kun **Velleius**, var en romersk offiser, senator, og romersk historiker som forfattet en kort avhandling om romersk historie. Verket, som er mer et sammendrag, er den viktigste kilden for hans liv og familie. Hans familie kom fra Capua i Campania, og selv om avstamningen var italiensk, hevdet familien å ha romerske senatorer på begge sider av familien. Som romersk offiser var Velleius personlig vitne til viktige historiske hendelser.

Han gikk inn i hæren i ung alder, i tiden rundt 2 f.Kr., i Trakia, Makedonia, og Hellas som lavere offiser (militær tribune, *tribunus militum*), og tjenestegjorde deretter i de østlige provinser. I år 2 e.Kr. var han vitne til møtet ved Eufrat mellom Gaius Cæsar (sønnesønn av Augustus) og Fraates V, konge av Partia. Senere, som *[[prefekt]]* for kavaleriet og *[[legatus]]*, tjenestegjorde han i åtte år fra 4 e.Kr. i Germania og Pannonia under Tiberius. For sin tjenestetid ble han belønnet med kvestorskap i år 7, og sammen med sin bror ble han *[[pretor]]* i år 15. Han levde fortsatt i år 30 ettersom det finnes flere referanser til «konsul M. Vinicius» i dette året. År 30 synes også å være året han utga sin romerske historie, dedikert til Marcus Vinicius, hans første kommandant.

Selv om hans *praenomen* (personlige navn) er oppgitt som Marcus av den senere grammatikeren Priscianus, har en del moderne forskere identifisert ham Gaius Velleius Paterculus, hvis navn opptrer i en inskripsjon på en milepæl i Nord-Afrika.

## Referanser


## Eksterne lenker
* Velleius Paterculus: Marius og Sulla (PDF), dansk nyoversettelse av 20 kapitler fra andre bok
* Velleius Paterculus: History of Rome, engelsk og latinsk tekst
Vår Vei

***Vår Vei*** kom ut fra april 1946 som teoretisk tidsskrift for Norges Kommunistiske Parti, med Haavard Langseth som redaktør.

Etter kommunistenes innsats i motstandskampen under krigen fikk NKP ved frigjøringen mye sympati og støtte, og da bladet ble lansert planla partiet optimistisk med ti utgivelser i året. Ved årets slutt hadde man alt nådd 2000 abonnenter.

*Vår Vei* ble imidlertid aldri noen suksess. Det kom bare med fem nummer i 1946, det samme i 1947. Sommeren 1948 hadde antallet abonnenter sunket til 421.

## Referanser
Østfold Arbeiderblad (1933–1937)

***Østfold Arbeiderblad*** var en norsk avis, utgitt i Sarpsborg fra 4. mars 1933 til 18. desember 1937. Den var organ for Norges Kommunistiske Parti. 

Avisen kom ut ukentlig, og ble lansert med undertittelen «Hvori opptatt *Arbeidets Rett*, Fredrikstad og *Proletar-Røsten*, Sarpsborg». Senere ble undertittelen endret til «Organ for Norges Kommunistiske parti i Østfold», da man hadde ambisjoner om å gjøre den til kommunistenes samlende fylkesavis. Det siste driftsåret hadde man rukket å etablere salg hos Narvesen både i Sarpsborg, Greåker, Fredrikstad, Moss, Halden, Rakkestad, Mysen, Askim - og Oslo.

Den første redaktøren, William Mikalsen, tok fatt på oppgaven med avisen etter å ha studert ved Kominterns Lenin-skole i Moskva fra 1931 - 1933. I en tid da NKP-avisene slet kom Sarpsborg-avisen regelmessig i flere år.

I 1937 vedtok NKP å satse alt på daglig utgivelse av partiets sentrale organ *[[Arbeideren]]*, som man bare hadde klart å gi ut ukentlig. For å oppnå dette ble selv de viktige Trondheims- og Bergens-avisene *[[Ny Tid (1899–1947)|Ny Tid]]* og *[[Arbeidet]]* nedprioritert. I Østfold ble NKPs fylkesavis ofret for å skaffe flere lesere til *Arbeideren*. I avisens siste nummer proklamerte man på forsiden: «*Arbeideren* = Østfold Arbeiderblad» og meddelte av fylkesavisen nå skulle «gå inn i» hovedorganet. Samtidig fikk abonnentene *Arbeideren* tilsendt sammen med siste nummer av avisen. 

«Østfold Arbeiderblad» var også navnet på Arbeiderpartiets avis i Sarpsborg fra 1921 til 1927, forløperen til *[[Sarpsborg Arbeiderblad]]*.

## Redaktører
* William Mikalsen 1933 - 1934
* Alfr. L. Vestberg 1935 - 1937
* William Mikalsen 1937

## Referanser
Troms Arbeiderblad

***Troms Arbeiderblad*** var en norsk avis, utgitt fra 1. mai 1933 til 12. mai 1934. Den var organ for Norges Kommunistiske Parti.

Redaktør for avisen var Hans Førde.

## Referanser
Vestkysten (1933–1934)

***Vestkysten*** var en norsk avis, utgitt i Bergen fra begynnelsen av 1933 til 1. november 1934. Den var organ for Norges Kommunistiske Parti. 

Avisen var spesielt beregnet på Vestlandets bonde- og fiskerbefolkning. Redaktør for *Veskysten*  var Sverre Kolltveit, mens den i 1933 ble redigert av Leonard Schrøder Evensen.

## Referanser
Durango (Colorado)

**Durango** (navajo: **Kinłání**) er en by og fylkessete i La Plata County i delstaten Colorado i USA. Ved folketellingen i 2010 hadde byen 16887 innbyggere. Byen ble grunnlagt som jernbanestasjon i 1881 og er oppkalt etter byen Durango i Spania. Durango ligger i nærheten av minnesmerker som Mesa Verde nasjonalpark og indianerreservatet ved Four Corners. Den er også endepunkt for den smalsporede jernbanen Durango & Silverton Narrow Gauge Railroad, en museumsjernbane som går til den historiske gruvebyen Silverton.

## Referanser


## Eksterne lenker
* 
*  Innbyggertall 2010 - 2019 – United States Census Bureau
Ludolf Krohn

**Ludolf Krohn** (eller Ludolph) (født 24. oktober 1741 i Bergen, død 27. februar 1795 i Luster) var en norsk prest. 
## Liv og virke
### Bakgrunn
Foreldrene var møbelsnekker Johan Jürgen Krohn (Cron) (død 1743) som innvandret til Bergen fra Altona i Holstein (senere del av Hamburg) og Alhed With. Altona var i likhet med Norge på den tiden under den danske kongen. 

Han var elev ved Bergen katedralskole og ved Seminarium Fredericianum. Krohn tok teologisk eksamen i Bergen i 1761. 
### Prest
Han var sogneprest først i Norddal prestegjeld 1772-1784, deretter var han sokneprest i Dale i Luster 1785–1795. Han var residerende kapellan i Innvik prestegjeld 1763-1772 med bosted i Stryn. Innvik prestegjeld omfattet omtrent den senere Stryn kommune og hadde seks kirker med lang reisevei. Fra 1742 var det kapellaner i Stryn med bosted på Visnes.

Krohn var gift med Mette Christine Reutser (1739-1766) fra 1765, deretter med Maren (Mein) Cathrine Høgh (Høeg) (1749-1827) fra 1767. Mein Cathrine Høghs onkel var handelsmannen Hans Henrik Holtermann. Ludolf Krohn var far til offiseren Johan Jørgen Krohn og klokker i Norddal Ivar H. Krohn (1770-1839). Klokkeren Ivar H. Krohn var far til boktrykker og avisgründer Johan Jørgen Krohn. Med Ludolf kom familienamnet Krohn til Sunnmøre.

Krohn ble tidlig medlem av Syndmøre practiske Landhuusholdningsselskab stiftet i 1773. Han ble innvalgt i Det Kongelige Norske Videnskabers Selskab i 1774.

## Referanser
Mike Jensen

**Mike Lindemann Jensen** (født 19. februar 1988) er en dansk fotballspiller som spiller for HB Køge.

Han har tidligere spilt for, Malmö FF (lån),  og APOEL. Med Rosenborg vant han fire seriegull og tre cupgull.

## Karriere
### Brøndby IF
Mike Jensen spilte i en lengre periode på Brøndbys andrelag, men fikk etterhvert plass på førstelaget, der han scoret sitt første mål i UEFA-cupens andre kvalifiseringsrunde på hjemmebane i 4-0-seieren over Flora Tallinn høsten 2006. Han var i Superligaen 2008 utlånt til Malmö FF.

Han fikk sitt gjennombrudd i Brøndby i sesongen 2009-10, med den tidligere landslagsspilleren Kent Nielsen, og senere Mikes far Henrik Jensen som trener.

### Rosenborg
Den 6. februar 2013 skrev Mike Jensen under på en fireårig kontrakt med  på en fri transfer. Han skåret Rosenborgs mål i åpningskampen i Tippeligaen 2013, hvor de vant 1-0 over .

I sesongen 2015 var Jensen med på å vinne både Tippeligaen og Cupfinalen. Jensen ble av NISO kåret til årets spiller etter 2015-sesongen.

Den 29. januar 2016 tok Jensen over kapteinsbindet i Rosenborg. 16. august 2016 skrev han ny kontrakt ut 2021 med Rosenborg. Jensen ble av Norges Fotballforbund i samarbeid med Norsk Toppfotball kåret til beste midtbanespiller og beste spiller i Tippeligaen 2016. (Kåringen var tidligere kjent som Kniksenprisen.) Jensen ble også «Årets spiller» som best på VG-børsen i 2016.

I sesongen 2016 var han med å vinne både Tippeligaen og Cupfinalen.

Den 29. mars 2017 var han med å vinne Mesterfinalen i fotball for menn 2017.

I sesongen 2017 var han med å vinne Eliteserien.

I sesongen 2018 var han med å vinne Eliteserien og Cupfinalen. Han scoret også 1 mål i cupfinalen.

Mike Jensen spilte 291 kamper og scoret 51 mål for Rosenborg fra 2013 til 2019. Det gjør han til nummer 18 på adelskalenderen i Rosenborg per 11. januar 2020.

### APOEL
Den 11. januar 2020 skrev han under for APOEL til mai 2021. Kontrakten ble terminert i desember 2020.

### HB Køge
Den 1. februar 2021 skrev han under en tre og et halvt årskontrakt med HB Køge.

### Landslaget
Han ble tatt ut i s bruttotropp til VM i fotball 2018 i Russland, men ble vraket da troppen ble kuttet ned til den endelige 23-mannstroppen.

## Referanser


## Eksterne lenker
* 
* http://www.rbk.no/lag/mike-lindemann-jensen  på RBK.no
* Offisiell statistikk for Rosenborg Ballklub Mike Jensen
Elisabeth Tamm

**Elisabeth Tamm** (født 30. juni 1880, død 23. september 1958) var en svensk godseier og liberal politiker. Hun var i 1921 blant de første kvinnene som vant sete i Riksdagen.

## Liv og virke
### Bakgrunn
Tamm tilhørte adelsslekten Tamm, som eide slott og herregårder over hele Sverige og var Sveriges rikeste familie på slutten av 1800-tallet. 

### Virke
Tamm overtok i 1905 driften av godset Fogelstad i Södermanland etter sin far. Hun engasjerte seg i lokalpolitikken og ble i 1908 ombud i Julita kommune. I 1916 ble Tamm ordfører i kommunestyret, som første kvinne i en slik posisjon i Sverige. 

Etter innføring av kvinnelig stemmerett i Sverige stilte Tamm til valg til Riksdagens andrekammer og ble i 1921 en av fem kvinner som vant riksdagsplass. Hun tilhørte Liberala Samlingspartiet og satt i Riksdagen til 1924.

Tamm var en del av Fogelstadsgruppen, som startet Kvinnliga medborgarskolan og drev tidsskriftet *[[Tidevarvet]]*. Hun var aktiv i Frisinnade kvinnors riksförbund og Svenska kvinnors vänsterförbund.

Under andre verdenskrig engasjerte Tamm seg for Norges sak og hjalp norske flyktninger. I 1945 tok hun imot fanger løslatt fra Ravensbrück og ga dem opphold på Fogelstad. 

Tamm var opptatt av organisk landbruk og ga i 1940 ut boken *Fred med jorden* sammen med Elin Wägner.

Tamm var også opptatt av kvinnesak, og finansierte utgivelsen av det norske tidsskriftet *[[Kvinnen og Tiden]]* fra 1947. Hun testamenterte også Fogelstad slott og det meste av sin betydelige formue til tidsskriftet, men utgiverne Henriette Bie Lorentzen og Kirsten Hansteen sa fra seg denne gaven i 1955 fordi de fant det riktigst å legge ned tidsskriftet.

### Utmerkelser
Tamm ble tildelt Haakon VIIs Frihetskors.

## Referanser
John James Kinley

**John James Kinley** (født 15. oktober 1881 i Lunenburg i Nova Scotia, død 23. august 1971) var en kanadisk forretningsmann og politiker for Canadas liberale parti. 

Kinley var apoteker. Han åpnet sitt eget apotek i Lunenburg i en alder av nitten år og ekspanderte i 1912 til Halifax. Senere engasjerte han seg også i andre typer næringsvirksomhet og etablerte verftet Lunenburg Foundry Company.

Kinley var aktiv i lokalpolitikken i Lunenburg, der han var medlem av bystyret fra 1907 til 1910 og deretter ordfører fra 1911 til 1913. Han gikk så inn i provinspolitikken, og satt i provinsforsamlingen i Nova Scotia fra 1916 til 1925 og fra 1928 til 1930. Fra 1923 til 1925 var han minister uten portefølje i provinsregjeringen. Han engasjerte seg senere i rikspolitikken i Canada og var fra 1935 medlem av Underhuset. I 1945 ble han senator, en post han hadde til 1971.

Under andre verdenskrig forhandlet Kinley med Canadas regjering om plassering av den norske marineleiren Camp Norway i  Lunenburg. Kinley ble tildelt Haakon VIIs Frihetskors.

Sønnen, som også het John James Kinley, var viseguvernør i Nova Scotia fra 1994 til 2000.
 
## Referanser


## Eksterne lenker
*
2000 i Østerrike

Begivenheter i året **[[2010]] i [[Østerrike]]**.
__NOTOC__
## Statsledere
*President - Thomas Klestil, Østerrikes president (1992–2004)
*Kansler -
*#Viktor Klima, Østerrikes kansler (1997–2000)
*#Wolfgang Schüssel, Østerrikes kansler (2000–2007)

## Hendelser
* 5. februar - Jörg Haiders høyreradikale Freiheitliche Partei Österreichs går inn i en koalisjonsregjering til internasjonal fordømmelse.
* 3. oktober - Freiheitliche Partei Österreichs blir det nest største partiet etter parlamentsvalget.
* 11. november - Kaprun-ulykken, Østerrike: En taubanebrann i en alpintunnel dreper 155 skiløpere og snowboardere.

## Dødsfall
* 19. januar - Hedy Lamarr, skuespiller (født 1914)
* 11. mai - Paula Wessely, skuespiller (født 1907)
* 28. november - Liane Haid, skuespiller (født 1895)

## Referanser
Tverrsjøen

**Tverrsjøen** er et vann i Jevnaker kommune og er det andre vannet i Nordmarksvassdraget. Vannet ligger i Nordmarka nord, og er et populært sted sommer som vinter. I enden av Tverrsjøen ligger den gamle stallen Tverrsjøstallen som er omgjort til et enkelt serveringssted som har åpent i helgene på vinteren.

Fra Tverrsjøen kan man ta utgangspunkt i mange turer, blant annet til Pershusfjellet med utsikt helt til Tryvann.

Tverrsjøen er også et utgangspunkt til Svarttjernshøgda, Nordmarkas høyeste punkt.

## Referanser
Ole Thorgrimsen Fennefoss

**Ole Thorgrimsen Fennefoss** (født 1777 i Bygland, død rundt 1842 på Fennefoss i Evje og Hornnes kommune) var en norsk bonde og politiker. Han representerte Nedenes og Robygdelagets amt på Stortinget 1824–1826. Fennefoss var en kjent haugianer.

## Referanser


## Eksterne lenker
*
66 (turné)

***66*** var en turné med Wenche Myhre.

## Spilleliste

# «Når jeg blir 66»
# «Prinsesse smil»
# «En natt forbi»
# «Over regnbuen»
# «Småfolk»
# «De siste entusiasterna»
# «Jag diggar dej»
# «Hjertekammer»
# «Vårherres klinkekule»
# «Hvis de fikk se meg nå»
# «Den jeg vil bli»
# «I'm a Woman»
# «La meg være ung»
# «Jeg og du og vi to og mange flere»
# «Gi meg en cowboy til mann»
# «Sussebass»
# «Åh, det er søndag»
# «Å-å-å sheriff»
# «Katta vår»
# «Vinter og sne»
# «Keep Smiling»
# «Når jeg blir 66»
# «Vi lever»

## Band

* Anders Eljas - kapellmester, flygel, keyboard og trekkspill
* Steinar Larsen - gitar
* Tom Erik Antonsen - bass
* Dan Lindén - keyboard
* Arild Torvik - percussion og trommer
* Reidar Myhre - saksofon
* Jorunn Hauge - bakgrunnsvokal
* Marian Lisland - bakgrunnsvokal

## Datoer

### 2013

#### Februar

* 14. Drammens teater (Norge)
* 15. Drammens teater (Norge)
* 16. Drammens teater (Norge)
* 17. Drammens teater (Norge)
* 20. Olavshallen (Norge)
* 22. Kilden teater- og konserthus (Norge)
* 23. Stavanger konserthus (Norge)
* 28. Parkteatret i Moss (Norge)

#### Mars

* 1. Bølgen kulturhus (Norge)
* 2. Rica Parken Hotel (Norge)
* 6. Ibsenhuset (Norge)
* 7. Arendal kulturhus (Norge)
* 9. Oslo Konserthus (Norge)
* 19. Kulturhuset Bølgen (Norge)
* 20. Ullensaker kulturhus (Norge)
* 21. Festiviteten Haugesund Konserthus (Norge)
* 23. Grieghallen (Norge)

#### Oktober

* 2. Grieghallen (Norge)
* 3. Drammens teater (Norge)
* 4. Drammens teater (Norge)
* 5. Drammens teater (Norge)
* 6. Drammens teater (Norge)
* 8. Blå Grotte (Norge)
* 9. Oslo Konserthus (Norge)
* 11. Gjøvik Olympiske Fjellhall (Norge)
* 12. Oppdal kulturhus (Norge)
* 13. Storstuggu (Norge)
* 15. Braathallen (Norge)
* 16. Bjørnsonhuset (Norge)
* 17. Førdehuset (Norge)
* 18. Operahuset Nordfjord (Norge)
* 23. Lillestrøm Kultursenter (Norge)
* 24. Bærum Kulturhus (Norge)
* 25. Maihaugsalen (Norge)
* 26. Oseberg kulturhus (Norge)
* 31. Kolben kulturhus (Norge)

### 2014

#### Februar

* 15. Drammens teater (Norge)
* 16. Drammens teater (Norge)

#### November

* 14. Expo Meloneras (Spania)
* 15. Expo Meloneras (Spania)

## Referanser
Gustaf Sparre

**Nils Gustaf Alexander Sparre** (født 31. mai 1834 i Fågelås socken i nåværende Hjo kommune, død 4. september 1914) var en svensk politiker, godseier og kammerherre. Han var vice talman (omtr. viselagtingspresident) 1891-1895 og talman (omtr. Lagtingspresident) 1896-1908 i Riksdagens førstekammer.

Sparr var mest aktiv i skatte- og forsvarskomiteer, og de to gikk ofte inni hverandre. Hans frihandelstilhørighet skaffet ham problemer i hjemplassen, men han kom inn på Riksdagen ved å representere Västernorrlands län. Han ble vice talman i 1891 og ble i førstekammeret som vice talman eller talman frem til 1908. Under unionskrisen i 1905 ble han vurdert som statsminister, men den 71 år gamle mannen ble ikke spurt.

## Referanser


## Kilder
* ''Svenskt Biografiskt Lexikon''
Ski-VM 2013 – Hopp normalbakke mixed lag

**Hopp normalbakke mixed lag under ski-VM 2013** gikk i normalbakken (HS106), med to kvinner og to menn på hvert lag. Dette var første gang i VM-historien at det ble arrangert mixed lagkonkurranse.

## Resultater
Kun de åtte beste lagene etter første omgang fikk hoppe i andre omgang.

## Referanser




## Eksterne lenker
*  Japan on top in the team mix (24.02.2013) på www.fiemme2013.com
*  Startliste på www.fis-ski.com
*  Resultatliste på www.fis-ski.com
Precovery

**Precovery** (forkortelse fra engelske *pre-discovery recovery*) er et begrep brukt i astronomien som beskriver prosessen med å finne bildet av et objekt i arkiverte fotografier eller fotografiske plater med det formål å kalkulere en mer nøyaktig bane.

## Referanser


## Eksterne lenker
*  SkyMorph GSFC
Brannmann Sam

***Brannmann Sam*** (engelsk: *Fireman Sam*, walisisk: *Sam Tân*) er en britisk animert (stop-motion) barneserie som har gått på britisk TV siden 1987. Handlingen foregår i den fiktive walisiske byen Pontypandy (et teleskopord av byene Pontypridd og Tonypandy).

## Norske stemmer
*Helge Winther-Larsen – Brannmann Sam, Stasjonsmester Steel, Georg Price og Trevor Evans
*Ida Lind – Sarah
*Inger Gundersen – Mandy Flood
*Lena Meieran – Penny og Jon
*Anders Bye – Tom Thomas
*Øyvind B. Lyse – Elvis
*Kristin Oftedal – Helen Flood
*Siv Klynderud – Bella
*Anders Sundstedt – Mikkel

## Figurer
* Brannmann Sam 
* Elvis Cridlington
* Ella Philips
* Stasjonssjef B.N. Steele
* Penny Morris
* Overbrannmester Boyce
* Halvor McKinley
* Ben Hooper 
* Tom Thomas
* Malcon Williams
* Rakel Ravani
* Trevor Evans
* Dolly Price
* Mikkel Flood
* Helen Flood
* Joe Spikes
* Lizzie Spikes
* Frøken Chen
* Charlie Jones
* Bronwyn Griffiths Jones
* Gareth Griffiths
* Christina Kaminski
* Moose Roberts
* Annie Morris
* Georg Price
* Sara Jones
* Jon Jones
* Mandy Flood
* Dereck Price
* Hanna Spikes
* Lilly Chen
* Peter Kaminski

## Eksterne lenker
*
*Aftenpostens analyse av økonomi og ressursbruk i Pontypandy (inneholder også mye info om karakterene i serien)